Document ID: 31994R2796

NEUVOSTON ASETUS (EY) N:o 2796/94,
annettu 14 päivänä marraskuuta 1994,
asetuksen (ETY) N:o 3677/89 muuttamisesta tiettyjen Unkarista ja Romaniasta tuotujen laatuviinien tilavuusprosentteina ilmaistun kokonaisalkoholipitoisuuden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1) ja erityisesti sen 70 artiklan 2 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 822/87 70 artiklan 1 kohdan b alakohdan mukaan kolmansista maista peräisin olevia muita nautittavaksi tarkoitettuja viinejä kuin kuohuviinejä ja väkeviä viinejä ei saa tuoda yhteisöön, jos niiden kokonaisalkoholipitoisuus on suurempi kuin 15 tilavuusprosenttia,
tiettyjen tuotujen laatuviinien kokonaisalkoholipitoisuudesta tilavuusprosentteina ja kokonaishappoisuudesta sekä asetuksen (ETY) N:o 2931/80(2) kumoamisesta 7 päivänä joulukuuta 1989 annetussa neuvoston asetuksessa (ETY) N:o 3677/89 säädetään tiettyjä unkarilaisia viinejä koskevasta poikkeuksesta tähän periaatteeseen asetuksen (ETY) N:o 822/87 70 artiklan 2 kohdan a alakohdan mukaisesti; tiettyihin unkarilaisiin viineihin sovellettava poikkeus koskee koeaikaa, joka on päättynyt 31 elokuuta 1994, ja
Euroopan yhteisön ja sekä Unkarin että Romanian välisten viinien nimitysten vastavuoroista suojaa ja valvontaa koskevien sopimusten(3) tekemisen myötä yhteisö on sitoutunut myöntämään unkarilaisiin viineihin sovellettavan poikkeuksen määrittämättömäksi ajaksi sekä antamaan tietyille romanialaisille laatuviineille saman etuuden; sen vuoksi on syytä muuttaa asetus (ETY) N:o 3677/89,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3677/89 1 artikla seuraavasti.
1) Lisätään 1 kohtaan seuraava d alakohta:
"d) jotka ovat peräisin Romaniasta ja joiden rikastamaton alkoholipitoisuus on yli 15 tilavuusprosenttia, kun niistä käytetään kuvausta "vsoc" tai "Vinuri de calitate superioara cu denumire de origine si trepte de calitate" ja niissä on jokin seuraavista maantieteellisistä merkinnöistä:
- Cernavoda
- Cotnari
- Medgidia
- Murfatlar
- Nazarcea
- Pietroasa."
2) Korvataan 2 kohdan osa "Edellä olevan 1 kohdan b ja c alakohtaa sovellettaessa" osalla "Edellä olevan 1 kohdan b, c ja d alakohdan soveltamiseksi".
3) Poistetaan 3 kohta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä olevan 1 artiklan 3 kohtaa sovelletaan kuitenkin 1 päivästä syyskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 marraskuuta 1994.

Labels: 3
17
18